Ιλάι, φίλε.
Ιλάι;
Ιλάι.
Μ' ακούς, φίλε;
Θα του βάλω οξυγόνο.
Πάρε βαθιές αναπνοές.
Τώρα θα νιώσεις κάτι κρύο.
ΑΓΟΡΙ ΚΑΤΑΠΙΝΕΙ ΣΥΜΠΑΝ
ΕΠΕΙΣΟΔΙΟ 3: ΤΡΕΞΕ, ΑΓΟΡΙ, ΤΡΕΞΕ
Καλώς ήρθες στον πραγματικό κόσμο.
Πώς είσαι;
Νερό.
-Πού είμαι; -Στο Ρόγιαλ Μπρισμπέιν.
-Μου κόλλησαν το δάχτυλο; -Λυπάμαι.
Προφανώς δεν γινόταν.
Πού είναι η μαμά μου;
Η αστυνομία την ανακρίνει.
Αν ανησυχούσατε για την υγεία του γιου σας…
Κι ο Λάιλ;
Ξέχνα τον. Για τη μαμά σου πρέπει να ανησυχείς.
Μάλλον θα πάει φυλακή.
Γιατί;
Για πόσο καιρό;
Διακίνηση και κατοχή, πέντε χρόνια.
Όχι. Μα…
Δεν έκανε τίποτα.
Ήμασταν ο Λάιλ κι εγώ.
Ναι, αλλά εκείνη δεν λέει αυτό.
Η μαμά δεν έκανε τίποτα, εγώ πρέπει να καταδικαστώ.
Πρόσεχε τι εύχεσαι.
Και οι τύποι που πήραν τον Λάιλ;
Δεν ξέρω τίποτα, και καλύτερα να μην ξέρεις ούτε εσύ.
-Θα τα πω όλα. -Ιλάι.
Ότι η Ντανγκ προμηθεύει την πόλη με ηρωίνη.
-Κι ότι λαδώνει μπάτσους. -Βούλωσέ το, γαμώτο!
-Θα τους πω ότι… -Μη φωνάζεις. Σκάσε.
…ο Άιβαν πήρε τον Λάιλ και μου έκοψε το δάχτυλο.
Δεν τους είπε αυτό η μαμά σου.
Τι τους είπε;
Είπε ότι εσύ κι ο Γκας παίζατε με φιγούρες του Star Wars
και θέλατε να κόψετε τον Βέιντερ με τσεκούρι.
Τότε ο Γκας πήρε φόρα,
σου έκοψε το δάχτυλο,
η μαμά σου λιποθύμησε και χτύπησε στο κεφάλι.
Χριστέ μου.
Ναι, αυτή είναι η εκδοχή της, και επιμένει.
Γιατί;
Για να σε προστατεύσει. Και τώρα, θα την προστατεύσεις εσύ.
Υπόγραψε εδώ.
Συμβαίνουν άσχημα πράγματα σε όσους μιλάνε γι' αυτόν.
Όχι μόνο σ' εσένα, αλλά και στους ανθρώπους που αγαπάς.
Όχι, είναι λάθος. Πρέπει να το πούμε σε κάποιον.
Και σε ποιον θα το πούμε; Η αστυνομία είναι στο κόλπο.
Νοιάζεσαι για τον Λάιλ, σωστά;
Φυσικά. Αλλά νοιάζομαι πιο πολύ για εσάς και τη μαμά σας.
Θα σου πω αυτό.
Καλέστε την αστυνομία!
Ό,τι κι αν πάθει ο Λάιλ,
δεν θέλει με τίποτα να το πάθετε κι εσείς.
Και ο καλύτερος τρόπος να τον βοηθήσεις είναι να μην πεις τίποτα.
Θα έρθει μια κυρία, η δρ Μπρέναν.
Θα ζητήσει την εκδοχή σου.
Οπότε, πρέπει στο τάκα τάκα ν' αποφασίσεις τι θα της πεις.
Με τη λάθος απόφαση, θα χάσεις τον Λάιλ, τον Γκας και τη μαμά σου ταυτόχρονα.
Η πινακίδα είναι ανάποδα.
Το ότι η μαμά σου είναι στη φυλακή
δεν σημαίνει ότι δεν μπορούν να της κάνουν κακό, κατάλαβες;
Μου είπες ότι θες να είσαι καλός.
Αυτή είναι μια δοκιμασία.
Καμιά δοκιμασία δεν αξίζει αν είναι εύκολη.
Αυτή είναι η δική σου.
Ο Γκας; Θέλω να του μιλήσω.
-Είναι στου Ρόμπερτ. -Στου Ρόμπερτ;
Τι κάνει εκεί;
Είναι ο πατέρας σας. Εκεί ανήκετε και οι δυο σας.
Γαμώτο. Χρόνια έχουμε να μιλήσουμε!
-Ιλάι! -Ποιος είπε να μείνουμε εκεί;
Θα κάνεις ό,τι σου λένε για μια φορά;
Αυτό δεν ακούγεται καλό. Θέλω να δούμε αυτόν τον βήχα.
Όχι. Εσείς οι γιατροί θα προσπαθήσετε να με εμποδίσετε να πεθάνω.
Χαλιντέι, οικογενειακός φίλος.
Εντάξει. Έχει πού να πάει ο Ιλάι όταν βγει;
-Όχι. -Θα μείνει στου πατέρα του.
Έχω επιλογή;
Καλό παιδί. Εντάξει. Λοιπόν…
Έχεις ρούχα εδώ μέσα.
Είκοσι δολάρια για ταξί.
Κι αυτό το γράμμα από τον φίλο σου στην Μπόγκο.
Αν θες να επικοινωνήσεις μαζί μου, κάλεσε την κάβα.
Πες ότι έχεις μήνυμα για τον Σλιμ.
Εντάξει;
Εντάξει.
-Σλιμ Χαλιντέι; Δεν είναι ο… -Ποιος;
-Ο δολοφόνος του ταξιτζή; -Δεν τον σκότωσε.
Τέλος πάντων, πες του ότι πρέπει να κάνει ακτινογραφία θώρακος.
Εντάξει. Ας δούμε το χέρι σου.
Άκουσα ότι έχασες το δάχτυλό σου.
Εντάξει. Ας δούμε πώς επουλώνεται η πληγή.
-Γιατί δεν μπορούν να το ξαναράψουν; -Είναι περίπλοκο.
Τα νεύρα είναι πολύ δύσκολο να ενωθούν,
αλλά ακόμα κι αν αποκατασταθούν,
το δάχτυλο θα σκληρύνει μέχρι να το συγκολλήσουν.
Καταλήγεις με ένα άχρηστο, άκαμπτο πράγμα,
που τελικά σε εμποδίζει.
Ειλικρινά, είσαι καλύτερα χωρίς αυτό.
Ωραίο, καθαρό κόψιμο.
Θα ήταν πολύ κοφτερό το τσεκούρι.
Έχουμε δουλειά, Κρίστοφερ. Τι θέλεις;
-Το οπιούχο δεν με πιάνει. -Αποκλείεται. Διπλασίασα τη δόση.
Δεν με πιάνει. Πεθαίνω, και μου δίνεις μικρή δόση;
Φύγε, Κρίστοφερ,
και κλείσε την κουρτίνα. Θα έρθω μετά.
-Τι έχει αυτός; -Καρκίνο στον εγκέφαλο.
-Σκατά. -Ναι, το ίδιο πιστεύει κι αυτός.
Γιατί δεν τον χειρουργούν;
Ναι, δεν είμαι σίγουρη.
Θα δούμε αν μπορούμε πρώτα να συρρικνώσουμε τον όγκο του.
Εντάξει.
Λοιπόν, τι έλεγες;
Για το ατύχημα με το τσεκούρι, που ο αδερφός σου έκοψε το δάχτυλό σου.
Λοιπόν, αποφασίσαμε
να εκτελέσουμε τον Νταρθ Βέιντερ επειδή σκότωσε τον Όμπι-Γουάν Κενόμπι.
Τι; Όχι. Νομίζεις ότι πέθανε ο Όμπι-Γουάν Κενόμπι;
Τον έκοψαν με ένα φωτόσπαθο και εξαφανίστηκε, οπότε…
Η εξαφάνιση δεν είναι θάνατος.
Ακριβώς.
Εντάξει.
Εντάξει, μπορείς να μου δείξεις
πώς κρατούσες τον Νταρθ Βέιντερ;
Έτσι.
Εντάξει, και ο αδερφός σου
πήρε τεράστια φόρα με ένα τσεκούρι,
έκοψε το δάχτυλό σου ακριβώς πάνω στην άρθρωση,
χωρίς να τραυματίσει κανένα από τα διπλανά;
Έτσι νομίζω.
Αυτό είναι πολύ καλό σημάδι.
Μετά ήρθε η μαμά σου,
γλίστρησε στο αίμα και λιποθύμησε;
Αν αυτό είπε στους αστυνομικούς, ναι.
Αυτό που ρωτάω, Ιλάι,
είναι μήπως θα ήθελες
να αλλάξεις την ιστορία που μου είπες.
Όχι, δεν θα το ήθελα.
Ωραία. Εντάξει.
Κοίτα, θα έρθω να σε δω αργότερα,
και η αστυνομία θα έρθει αύριο.
Ένας ντετέκτιβ Τιμ Κότον θέλει να μιλήσει μαζί σου.
Εντάξει, τότε.
Ναι, θα δηλώσει ένοχη, άρα είμαστε εντάξει.
Θα φανεί ότι ο σύντροφός της το έσκασε.
Θα πάω να δω το παιδί αύριο.
Φρόντισε να του πεις να κάνει τουμπεκί.
Γεια. Καλημέρα, αγάπη μου.
Η μαμά σου δεν θα σε βοηθήσει τώρα.
Αγαπητέ Άλεξ, συγγνώμη για τα ορνιθοσκαλίσματα.
Κατέληξα στο νοσοκομείο πριν από δυο μέρες,
μετά από μια διαφωνία με ένα τσεκούρι.
Ο γιατρός λέει ότι θεραπεύομαι πολύ γρήγορα.
Ίσως επειδή ήταν καθαρό κόψιμο.
-Σε ποιον γράφεις; -Σε έναν φίλο μου.
Στη φυλακή Μπόγκο Ρόουντ;
-Το θεωρείς κακό; -Γιατί πήγε φυλακή ο φίλος σου;
Ήταν σε συμμορία μηχανόβιων.
Μάλιστα. Είναι ψυχοπαθής και ξέρει τη διεύθυνσή σου.
-Πολύ χαζό. -Φαίνεται φιλικός στα γράμματά του.
-Μηχανόβιος ίσον ψυχοπαθής. -Κι εσύ ξέρεις πολλούς;
Όχι, αλλά ξέρει η μαμά μου.
-Άκουσα ότι έχεις καρκίνο. -Και λοιπόν;
Θ' αρχίσεις να γράφεις σε καρκινοπαθείς;
Όχι αν είναι μαλάκες σαν εσένα.
-Είμαι ο Κρίστοφερ. -Ιλάι.
Κοριτσίστικο όνομα.
Όχι. Ο μπαμπάς μου το πήρε από ένα βιβλίο.
Ζήτησα το Diff'rent Strokes,
αλλά υπάρχουν μικρά παιδιά, οπότε όλοι βλέπουμε αηδίες.
Τα μόμολα θα περάσουν όλη τους τη ζωή βλέποντας ό,τι σκατά θέλουν.
Εγώ θα πεθάνω σε τρεις μήνες χωρίς να δω το Diff'rent Strokes.
Σε τρεις μήνες;
Σοβαρά;
Εκτός αν με χειρουργήσουν.
Τι έπαθε το χέρι σου;
-Θες την αλήθεια; -Μπα.
Θέλω να μου λες μαλακίες, όπως όλοι εδώ.
Λοιπόν, ο πατριός μου διακινεί πρέζα,
κι ο εκτελεστής του δικτύου του
μου έκοψε το δάχτυλο με ένα μαχαίρι.
-Γιατί το έκανε αυτό; -Νομίζει ότι ο πατριός μου έχει καβάντζα.
Και έχει;
Δεν έχω ιδέα.
Πού είναι τώρα ο πατριός σου;
Δεν ξέρω.
Του… Του τσάκισαν το πρόσωπο
και μετά τον πήραν
και μετά έριξαν αναίσθητη τη μαμά μου, οπότε…
Μεγάλο ζόρι, φίλε.
Ναι.
Ναι, πρέπει να φύγω στο τάκα τάκα και να κάνω συμφωνία με τους απαγωγείς.
-Δεν με δουλεύεις, έτσι; -Για ποιο λόγο;
Είσαι ένας ψυχάκιας που θα πεθάνει σε τρεις μήνες.
Πώς σκοπεύεις να βγεις;
Θα περιμένω το τσάι, που έρχεται στις τρεις,
και θα κάνω αντιπερισπασμό.
Τι αντιπερισπασμό;
Όταν ο φίλος μου ο Σλιμ προσπάθησε να αποδράσει,
έβαλε φωτιά σε στρώμα για να απασχολήσει τους φρουρούς.
Ήθελε να περάσει από τη στέγη και να πηδήξει.
Και πέτυχε;
Φύγε από πάνω μου, καριόλη!
Όχι εκείνη τη φορά, αλλά πλησίασε πολύ.
Μπορώ να σου κάνω εγώ αντιπερισπασμό. Δώσε μου ένα λεπτό.
Ταινία τρόμου εδώ, στην τηλεόρασή μου
-Ταινία τρόμου εδώ, στην τηλεόρασή μου -Κρίστοφερ, ηρέμησε.
Σας είπα ότι ήθελα να δω το Diff'rent Strokes.
Άσε κάτω την τηλεόραση αμέσως.
Με σοκάρει και χάνω το μυαλό μου
Από πού έπεσε αυτό;
Από κει, με τα παιδιά.
Έχω μια τηλεόραση μέσα στο αμάξι μου.
Τι σόι νοσοκομείο είναι αυτό;
ΑΠΟΡΡΙΦΘΗΚΕ Η ΕΡΕΥΝΑ ΓΙΑ ΔΙΑΦΘΟΡΑ ΤΗΣ ΑΣΤΥΝΟΜΙΑΣ
ΤΗΣ ΚΕΪΤΛΙΝ ΣΠΑΪΣ
Το επόμενο λεωφορείο πάει Ντάρα;
Ντάρα…
Δάγκωσε το χέρι μου.
Άντε. Δάγκωσε το χέρι μου όσο πιο δυνατά μπορείς. Εμπρός!
Μια δαγκωνιά μόνο. Δάγκωσέ το.
Η Σήμανση έκανε το σπίτι σου άνω κάτω,
οπότε η διάρρηξη ίσως δεν είναι η καλύτερη επιλογή σου.
Γεια σου, Τζιν.
Πρέπει να πάρω κάτι από μέσα.
Μεγάλος σαματάς τις προάλλες.
Τι έγινε;
Εγώ κι ο Γκας αποφασίσαμε να κόψουμε μια φιγούρα δράσης στη μέση με τσεκούρι,
αλλά έκοψε το δάχτυλό μου.
Μάλιστα.
Γιατί όταν κοίταξα έξω από το παράθυρο,
είδα δυο τύπους να τραβάνε τον Λάιλ και να τον βάζουν σε ένα πορτμπαγκάζ.
-Το είπες στους μπάτσους; -Εννοείται.
-Και τι είπαν; -Να το αποσιωπήσω για να είμαι ασφαλής.
Ναι. Λογικό είναι.
Κανένα νέο από τον Λάιλ;
Όχι.
Αλλά θα τον βρω πριν πάθει κάτι κακό.
Νομίζω ότι είναι πολύ αργά, φίλε.
Ναι.
Ωστόσο, κάποτε μου έδωσε το κλειδί της πίσω πόρτας.
Για μια μπόρα, είπε.
-Μα δεν βρέχει. -Φίλε μου…
Απ' ό,τι έχω δει, βρέχει καρεκλοπόδαρα.
Δεν σε είδα ποτέ, εντάξει;
Ευχαριστώ, Τζιν.
Λάιλ!
Μαμά!
Όχι.
Όχι!
Ποιος είναι;
Τι κάνεις εσύ εκεί;
-Ψάχνω την καβάντζα του Λάιλ. -Πώς ξέρεις ότι ο Λάιλ έχει καβάντζα;
Πάντως, ο Άιβαν Κρολ το πίστευε.
Γι' αυτό μου έκοψε το δάχτυλο,
γιατί θέλει να τον τρέμουν όλοι.
Γι' αυτό κανένας ενήλικος δεν βοηθάει, και δεν ξέρω πού να βρω τον Λάιλ.
Και δεν ξέρω καν σε ποιον μιλάω!
Αν βρεις την καβάντζα του Λάιλ, τι θα την κάνεις;
Θα τη δώσω στον Άιβαν Κρολ για να αφήσει τον Λάιλ ελεύθερο.
Και ποιον θα ρωτήσεις πού είναι ο Άιβαν;
-Την αστυνομία; -Σκέψου καλύτερα.
Την Μπικ Ντανγκ;
-Να προσέχεις, Ιλάι. -Περίμενε. Όχι. Έλα τώρα.
Ναι, ποιος είναι;
Είναι εδώ η Μπικ;
Είμαι ο Ιλάι Μπελ, φίλος του Ντάρεν.
Μια στιγμή.
-Γεια σου. -Γεια.
Παπούτσια.
Έλα μαζί μου.
Ο ΤΡΟΧΟΣ ΤΗΣ ΤΥΧΗΣ
Και ο Τρόι, ο αγαπημένος μας τυχοδιώκτης.
Σας ευχαριστώ πολύ. Ναι, είναι Ο Τροχός της Τύχης.
Μεγάλα έπαθλα και πάλι.
Έχουμε μερικούς υπέροχους παίκτες που θα τα σαρώσουν όλα.
Μας αρέσει να δίνουμε…
Ιλάι Μπελ.
Τι θέλεις;
Είπατε κάποτε ότι μπορώ να έρθω να μιλήσουμε.
-Χρειάζομαι βοήθεια. -Είσαι βρόμικος, στάσου εκεί.
Γιατί να θέλω να σου μιλήσω;
Με πρόδωσες.
Όχι, δεν το έκανα. Πώς σας πρόδωσα;
Εσύ κι ο Λάιλ πουλάτε χάλια ηρωίνη, λέγοντας ότι είναι δική μου.
Η ηρωίνη της Μπικ Ντανγκ ήταν 100 τοις εκατό καθαρή.
Και τώρα ο Λάιλ κατέστρεψε τη φήμη μου.
Ο Βανγκ πιστεύει ότι θα κατακτήσει την αγορά.
Σίγουρα ο Λάιλ δεν το σχεδίασε.
Κανείς δεν σχεδίασε τον πόλεμο του Βιετνάμ, αλλά συνέβη.
Δεν σχεδίαζα να βυθιστεί το σκάφος των γονιών μου, αλλά συνέβη.
Πολλά άσχημα γίνονται χωρίς σχέδιο.
-Ακόμα εδώ είσαι; -Ψάχνω τον Άιβαν Κρολ.
Μπορείτε να τον καλέσετε; Ήρθε στο πάρτι σας.
Δεν με αφορά.
Ούτε εσένα, αν δεν θέλεις να καταλήξεις σαν τον Λάιλ.
-Μισό λεπτό, τι συνέβη στον Λάιλ; -Δεν ξέρω τι συνέβη.
Υποτίθεται ότι με βοηθούσατε, αλλά τα σκατώσατε.
Πήγαινε σπίτι, κάνε μπάνιο.
Δεν έχω σπίτι.
Δεν με αφορά.
Είναι ένα αμάξι πολύ στιλάτο Είναι ένα αμάξι που πάει φορτσάτο
Γκας;
Γεια σου, Ιλάι.
Το ήξερα ότι θα ερχόσουν.
Ακόμα μιλάς.
Καλό αυτό.
Πόσο καιρό είσαι εδώ στου Ρόμπερτ;
Λίγες μέρες.
-Είναι μέσα; -Πρόσεχε.
Είναι λίγο απρόβλεπτος όταν τα κοπανάει.
-Τι είναι αυτός ο φρικτός θόρυβος; -Τραγουδάει.
Έλα κι εσύ
Έλα μαζί Ναι, ναι, ναι
Μπαμπά;
Έλα!
Δώσε λίγο
Γαμώτο.
Χριστέ μου.
Είσαι καλά;
Εγώ είμαι, ο Ιλάι.
Μπαμπά;
Καριόλη.
Μπαμπά!
Μπαμπά, σταμάτα, ο Ιλάι είναι!
Μην ανησυχείς, μιλάει η δυνατή μπίρα.
Δεν ήξερε ποιος είσαι. Είναι γλυκός όταν είναι νηφάλιος.
-Βοήθησέ με να τον σύρω. -Εντάξει.
Βρήκα ένα λουκέτο κάτω από το σπίτι.
-Έχει κάτι να φάμε εδώ; -Ξοδεύει τα επιδόματά του στα ποτά.
Δεν θα έτρωγα τίποτα από κει.
Λάσπη ή σκατά είναι αυτά;
Λάσπη είναι.
Ήμουν στο τούνελ και έψαχνα την καβάντζα του Λάιλ.
Αν τη δώσουμε, θα τον αφήσουν.
Είναι δίκαιο.
Δεν λειτουργεί έτσι το εγκληματικό μυαλό.
Κάτσε να το φτιάξω.
Πώς πάει το χέρι;
Καλά.
Πονάει λιγάκι.
Για να είμαι ειλικρινής, μάλλον σκότωσαν ήδη τον Λάιλ.
-Θα πέταξαν το πτώμα. -Έλα, Γκας.
Δεν μπορούμε να τον εγκαταλείψουμε.
Έγραψε κάτι στον αέρα πριν τον πάρουν.
Τι σου έγραψε;
"Σας αγαπώ, ΚΑΔΕ".
Τι διάολο σημαίνει το "ΚΑΔΕ";
Τότε τον χτύπησαν, και τα γράμματα μπερδεύτηκαν.
Λυπάμαι, Ιλάι.
Θες να δεις το σπίτι;
Θα σε ξεναγήσω.
Φυσικά.
Εδώ είναι η βιβλιοθήκη.
Είπε ότι τα έχει διαβάσει όλα. Κάτι που δεν αποκλείεται,
αν σκεφτείς ότι όλη μέρα διαβάζει, πίνει και βλέπει Sale of the Century.
ΑΛΑΝ ΓΚΑΡΝΕΡ
Το θυμάμαι αυτό.
Δεν έχουμε κουβέρτες, αλλά μπορείς να πάρεις αυτό το παλτό.
Θα τηλεφωνήσω στο εργοστάσιο,
γιατί αν έφτιαξαν τη φάτσα του Άιβαν Κρολ, θα ξέρουν πού μένει.
Ας μιλήσουμε πρώτα στον Σλιμ. Ίσως μπορούμε να μείνουμε μαζί του.
-Τι λες; -Εντάξει.
Μη σταματήσεις να μιλάς, Γκας.
Μ' ακούς;
Γκάσι!
Γκας!
Γκας;
Σλιμ!
Γεια. Ιλάι, Γκας. Τι γυρεύετε εδώ;
Ο Ιλάι λέει να βρούμε τον Κρολ και να κάνουμε συμφωνία.
Αποκλείεται, και σου είπα ήδη γιατί.
Χαίρομαι που μιλάς πάλι.
-Πήγατε στη μαμά σας στη φυλακή; -Όχι. Όχι ακόμα.
Πρέπει να μας πάει ένας ενήλικος.
-Πείτε στον Ρόμπερτ. -Τον έχεις δει;
Είναι ένας μπεκρής, και το σπίτι του άθλιο.
Δεν θα μείνετε εδώ, πάντως.
Γιατί; Νόμιζα πως ήσουν φίλος.
Είμαι. Αν μείνετε εδώ, θα σας δώσουν στην Πρόνοια,
όπως έκαναν σ' εμένα. Βλέπετε πώς κατάντησα.
Κι αν κρυφτούμε εδώ μέχρι…
Μέχρι πότε; Θα σας πιάσουν.
Μιλάμε για σοβαρό εγκληματία, διεφθαρμένους μπάτσους και λοιπά.
Ξέρουν τα πάντα, είναι αδίστακτοι.
Τι έχει το σπίτι του;
-Και τι δεν έχει. -Και είναι πολύ ασταθής.
Πέρασε τον Ιλάι για διαρρήκτη και του επιτέθηκε.
Ναι, πρέπει να πάψει να πίνει. Να του κάνετε απεξάρτηση.
Καθίστε. Θα σας δώσω ψωμί με τσάι και θα σας πάω στην πόλη.
Γάμα το. Θα τα καταφέρουμε.
Έλα, Γκας, πάμε.
Ιλάι.
Μην αρπάζεσαι αμέσως. Προσπαθώ να είμαι πρακτικός.
Είσαι δειλός.
Σας λέω πώς λειτουργεί το σύστημα.
Αν συνεχίσετε, η μαμά σας δεν θα δει το φως της μέρας. Ούτε εσείς.
Οι δυο σας θα καταλήξετε στην Πρόνοια
κι εγώ, στο μητρώο παιδόφιλων.
Ορίστε. Πάρτε λίγα λεφτά.
Κράτα τα γαμημένα τα λεφτά σου. Γκας, φεύγουμε.
Φίλε, τώρα που μιλάς, προσπάθησε να τον λογικέψεις.
Θα πάω στην εφημερίδα.
Θα πω στην Κέιτλιν Σπάις τι συνέβη.
Μεγάλο λάθος, φίλε.
Θα τα κάνεις χειρότερα.
Γίνονται χειρότερα, Σλιμ;
Η μαμά φυλακίστηκε για κάτι που δεν έκανε,
τον πατριό μας τον απήγαγε ένας ψυχοπαθής δολοφόνος,
η αστυνομία μάς θέλει στο αναμορφωτήριο,
κι ο μπαμπάς μου πήγε να με χτυπήσει με λαβή τσεκουριού!
Πες μου κάτι που μπορεί να είναι χειρότερο σ' αυτήν την κατάσταση!
ΦΡΑΝΚΙ
ΚΟΥΡΙΕΡ-ΜΕΪΛ
Μ' ακούτε;
Παρακαλώ;
Θα ήθελα να δω την Κέιτλιν…
Πάτα το κουμπί όσο μιλάς.
Ιλάι Μπελ. Θα ήθελα την Κέιτλιν Σπάις.
Σε περιμένει;
-Όχι, αλλά της έχω μια ιστορία. -Τι είδους ιστορία;
Αστυνομική ιστορία.
Είσαι μάρτυρας;
Όχι, είμαι θύμα.
Η Κέιτλιν είναι απασχολημένη τώρα.
Θέλεις να αφήσεις όνομα και αριθμό για να σε πάρει;
Θα κανονίσω συνέντευξη με τον Σλιμ Χαλιντέι.
Ένα λεπτό.
Γεια σου, Κέιτλιν.
Ναι, έχω κάποιον Ιλάι Μπελ στην πόρτα.
Λέει ότι θα σου κανονίσει συνέντευξη με τον Σλιμ Χαλιντέι.
Εντάξει.
Έλα μέσα, θα κατέβει αμέσως.
Μπορείς να καθίσεις εκεί.
Παρακαλώ, Κούριερ-Μέιλ.
Να σας καλέσει εκείνος;
Είναι σε συνάντηση μετόχων με τον κύριο Μπροζ.
-Ναι. Εντάξει. -Πάω για διάλειμμα.
Εντάξει. Θα μιλήσουμε αργότερα. Γεια σας.
Εμένα περιμένεις;
Είμαι η Κέιτλιν.
Ναι. Εγώ…
Ξεκινάμε με το πλήρες όνομά σου;
Γιατί θες να το μάθεις;
Σκοπεύω να πλέξω μια ζακέτα με τα αρχικά σου.
Με λένε
Κρίστοφερ.
-Μπρέιν. -Όχι Ιλάι Μπελ;
Αυτό είπες στην υπάλληλο υποδοχής.
-Θα βάλω Ιλάι Μπελ. -Μπορούμε να το κάνουμε ανώνυμα;
-Γιατί; -Πρέπει να προστατέψω κάποιους.
Αυτός που θα σου πω έκανε απαίσια πράγματα.
Και είναι φίλοι του Σλιμ Χαλιντέι;
Όχι.
Πολύ χειρότεροι.
Έχει να κάνει με το χέρι σου;
Ναι, αλλά για να το καταλάβεις,
θα πρέπει να πάω μερικές βδομάδες πίσω.
Ιλάι, μπορούμε να μπούμε στο θέμα;
Ένα πόδι με τατουάζ ξεβράστηκε στην Μπράιτον.
Και πρέπει να το ψάξω, αλλά…
Είσαι καλά;
Τι τατουάζ;
-Ανοίξτε μου! -Χριστέ μου.
Γαμώτο, είναι ο Ρέιμοντ Λίρι. Έλεν, πού είναι ο φύλακας;
Κάνει διάλειμμα.
Κύριε Λίρι, απομακρυνθείτε από το τζάμι.
Ανοίξτε μου! Ξέρω ότι ο Μπροζ είναι εκεί μέσα.
-Ανοίξτε μου! -Ποιος είναι ο Λίρι;
Είναι εργολάβος. Λέει ότι ο πελάτης δεν τον πλήρωσε,
πτώχευσε, η γυναίκα του έπαθε κατάθλιψη και αυτοκτόνησε. Θέλει να δημοσιευτεί.
Ανοίξτε μου!
Και γιατί όχι;
Ο πελάτης του, ο κος Μπροζ, είναι μεγαλομέτοχος
και κατέθεσε ασφαλιστικά μέτρα.
Ναι, αστυνομία;
Από το γραφείο της Κούριερ-Μέιλ στην οδό Χολτ 2.
Κάποιος πάει να σπάσει την πόρτα.
-Θα σκοτωθεί. -Μην του ανοίξεις.
Κύριε Λίρι.
Ιλάι!
Ιλάι, μπες μέσα.
Δεν σε στηρίζει κανείς. Άσ' το.
Δεν έχει νόημα.
-Φίλε; -Φύγε από τη μέση.
Πήγαινε σπίτι και γράψε γράμμα.
-Δεν έχει νόημα. -Ιλάι.
Φύγε από τη μέση.
Έλεν, κάλεσε ασθενοφόρο.
Ιλάι, είσαι καλά;
Θα γράψεις γι' αυτόν τώρα;
Για να είμαι ειλικρινής, μάλλον όχι. Έχει ψυχιατρικό ιστορικό.
Το πόδι που είπες.
Ήταν αντρικό πόδι, έτσι;
Με ένα γυναικείο όνομα.
Δεν έδωσαν λεπτομέρειες.
Το όνομα Φράνκι.
-Μάλιστα. Και πώς το ξέρεις αυτό; -Είναι η μαμά μου.
Κάντε στην άκρη. Κάντε πίσω όλοι.
Όχι, Ιλάι.
Κούριερ-Μέιλ.
Γεια. Συγγνώμη που το 'σκασα.
Δεν πειράζει.
Κάποιος βρήκε ένα πόδι που ξεβράστηκε στην παραλία Μπράιτον
και είχε ένα τατουάζ με όνομα.
-Γαμώτο. -Δεν σημαίνει ότι τον δολοφόνησαν.
Αλλά έχεις δίκιο, μάλλον αυτό σημαίνει.
Ιλάι, θα μιλήσεις στις εφημερίδες;
Όχι.
Ο Σλιμ έχει δίκιο.
Πρέπει να σιωπήσουμε και…
να βοηθήσουμε τον Ρόμπερτ,
πριν γίνει κάτι ακόμα χειρότερο.
Είμαστε μόνοι, Γκας.
Κανείς δεν θα μας βοηθήσει.
-Μπράιαν; -Ναι;
Ήρθε κάποιος το απόγευμα,
και θα ήθελα να το εξετάσω.
Ναι, εντάξει.
Πριν το σκάσεις, τι έκανες με τον κύριο Πόδι Καρχαρία;
Ο φίλος στο εγκληματολογικό…
έστειλε αυτό για σένα.
ΣΛΙΜ ΧΑΛΙΝΤΕΪ IΛΑΪ ΜΠΕΛ - "ΦΡΑΝΚΙ";
ΛΕΥΚΟΣ ΑΝΔΡΑΣ 30-40 ΕΤΩΝ. ΤΑΤΟΥΑΖ "ΦΡΑΝΚΙ".
ΒΑΣΙΣΜΕΝΟ ΣΤΟ ΒΙΒΛΙΟ ΤΟΥ ΤΡΕΝΤ ΝΤΑΛΤΟΝ
Υποτιτλισμός: Ελιάνα Τσακίρη